ועדת העבודה, הרווחה והבריאות, כנסת 17, פרוטוקול מספר 61, 2006-08-01 12:00

משה שרוני: שלום, אני פותח את ישיבת הוועדה.

תומר מוסקוביץ: התקנות האלה הן מאוד פשוטות.

תומר מוסקוביץ: חלק מהיעילות של השיטה של העסקת עובדים זרים באמצעות קבלני כוח אדם, היא שאנחנו כל חודש יכולים לפקח על כל תלוש שכר שהמעביד משלם לעובד הזר שלו.

תומר מוסקוביץ: הלוואי והיינו יכולים לעשות את זה גם עם עובדים ישראלים.

תומר מוסקוביץ: היום יש בארץ 12,000 עובדים זרים בענף הבניין.

תומר מוסקוביץ: תלוש השכר של כל אחד מהם יעבור לממונה בכל חודש, כדי שהוא יוכל לבדוק האם השכר שולם כדין והאם שולם הפיקדון.

תומר מוסקוביץ: אם יש תקלה ויש איחור בתשלום הפיקדון, אפילו של כמה ימים, מיד מעירים לחברה והיא מתקנת את זה.

תומר מוסקוביץ: העסק מאוד מפוקח.

תומר מוסקוביץ: הדיווח חייב להיות ממוחשב.

תומר מוסקוביץ: אי אפשר לעשות את זה ידנית, ולכן הוספנו בתקנות את זה שהדיווח יהיה באמצעים ממוחשבים.

תומר מוסקוביץ: בפועל זה פועל גם כיום, אבל רצינו לתת לזה את הגושפנקה החוקית.

תומר מוסקוביץ: אני מבין, שאין הערות ללשכה המשפטית.

דוד אזולאי: כלומר יש לכם פיקוח On Line .

משה שרוני: יהיה יותר טוב לעובדים הזרים.

תומר מוסקוביץ: נכון.

תומר מוסקוביץ: אתה יודע למה אנחנו עושים להם יותר טוב.

ג’ודי וסרמן: מבחינה טכנית, למעבידים אין בעיה להפעיל את זה.

תומר מוסקוביץ: בפועל זה עובד.

דוד אזולאי: זה כמו החברה לאוטומציה במרכז השלטון המקומי.

תומר מוסקוביץ: אנחנו עושים את זה כדי שיהיה יותר זול להעסיק ישראלים.

משה שרוני: אני רוצה לסכם את הישיבה.

משה שרוני: הוועדה מאשרת את התיקונים.

משה שרוני: תודה רבה הישיבה נעולה.